[VIDEO] Teaser “Moon Knight” Papar Pandangan Terbaru Oscar Isaac
Hulu telah mengeluarkan teaser untuk trailer Moon Knight yang akan datang, yang akan dilancarkan pada hari Isnin, 17 Januari (waktu AS), semasa perlawanan NFL Super Wild Card. Moon Knight pertama kali diumumkan pada tahun 2019, semasa D23, dan mengalami kelewatan disebabkan Covid, seperti projek-projek yang lain. Jangkaan telah mencapai tahap tertinggi apabila peminat tidak sabar menanti kemasukan Oscar Isaac ke dalam Marvel Cinematic Universe, lebih-lebih selepas tarikh tayangannya tertiris.  Apa yang didedahkan oleh teaser, yang anda boleh lihat dibawah, adalah sekilas kostum yang dipakai oleh Isaac, lengkap dengan mata putih yang bersinar. Selain itu juga, ia turut memaparkan beberapa rakaman terbaru, termasuklah transformasi Marc Spector menjadi Moon Knight, dan karakter Ethan Hawke yang melihat sesuatu dalam diri Spector, dengan berkata, “Ada kekacauan dalam diri anda.” Tune in MONDAY for the world trailer premiere of the all-new @disneyplus original series, @marvelstudios’ #MoonKnight 🌙 during the NFL Super Wild Card matchup on @espn/@abcnetwork. pic.twitter.com/p248BIAcM7— Hulu (@hulu) January 15, 2022 Tune in MONDAY for the world trailer premiere of the all-new @disneyplus original series, @marvelstudios’ #MoonKnight 🌙 during the NFL Super Wild Card matchup on @espn/@abcnetwork. pic.twitter.com/p248BIAcM7— Hulu (@hulu) January 15, 2022 Tune in MONDAY for the world trailer premiere of the all-new @disneyplus original series, @marvelstudios’ #MoonKnight 🌙 during the NFL Super Wild Card matchup on @espn/@abcnetwork. pic.twitter.com/p248BIAcM7 “Moon Knight adalah siri aksi penggembaraan baharu yang mendebarkan yang menampilkan seorang penegak undang-undang persendirian yang kompleks dan mengalami gangguan identiti disosiatif,” menurut sinopsis untuk siri ini. “Beberapa identiti yang tinggal di dalam dirinya mendapati mereka didorong ke peperangan dewa yang mematikan dengan later belakang Mesir kuno dan moden.” Moon Knight ditulis dan dibangunkan oleh ketua penulis Jeremy Slater (The Umbrella Academy). Kesemua episod diarahkan oleh pembikin filem dari Mesir Mohamed Diab dan pengarah duo Synchronic Justin Benson dan Aaron Moorhead. Selain menerajui siri ini, Isaac juga berkhidmat sebagai penerbit eksekutif. Siri ini juga dibintangi oleh calon Oscar Ethan Hawke, Gaspard Ulliel, dan May Calamawy. Dicipta oleh Doug Moench dan Don Perlin pada tahun 1975 untuk komik “Werewolf by Night” #32, Moon Knight adalah alter ego Marc Spector, anak lelaki rabbi Yahudi-Amerika yang membesar menjadi petinju kelas berat dan kemudian menjadi anggota tentera Marin A.S. Spector juga merupakan seorang askar upahan yang mempunyai banyak alter ego seperti pemandu teksi Jake Lockley dan jutawan playboy Steven Grant dalam usaha untuk memerangi dunia jenayah dengan lebih efektif.